આ કસોટીના આધારે મળતા પ્રમાણપત્રના ઉપયોગ થકી તમને એવા લાભો મળશે જેની તમે કલ્પના પણ નહિ કરી હોય! જેમ કે, જો તમે તમારા તમારા જ રાજ્યમાં રેગ્યુલર ગોસિપ કરવાના સ્થળથી દુર કોઈ અન્ય શહેરમાં હોવ તો એ જે-તે શહેરના કોઈ પણ “પારકી પંચાત ઉદ્યોગ એકમ” પર જઈને આ પ્રમાણપત્ર બતાવવાથી કોઈ પણ જાતની આનાકાની વગર તમને ત્યાં ચાલતી પંચાતમાં ભાગ લેવાનો લ્હાવો મળશે. જે સ્ત્રી કે પુરુષ (કે જે પારકી પંચાત કરવામાં સ્ત્રીની લાક્ષણિકતાઓ ધરાવતો હોય) આ કોર્સની પરીક્ષામાં ટોપ કરે એને રાજ્યમાંથી દેશ લેવલે ચાલતી “પારકી પંચાત સંશોધન સંસ્થા”માં પ્રતિનિધિ તરીકે મોકલવામાં આવશે.